Артур Расізадэ

Артур Расізадэ (; ) — азербайджанскі палітычны і дзяржаўны дзеяч, прэм’ер-міністр Азербайджана (1996—2003 і 2003—2018).

 Біяграфія 
Нарадзіўся 26 лютага 1935 года ў Кіравабадзе (цяпер Гянджа) у сям’і настаўніка. Яго бацька — Таір Мамед аглы Расізадэ загінуў у 1942 годзе падчас Вялікай Айчыннай вайны. У 1952 годзе Артур Расізадэ скончыў сярэднюю школу № 4 у Ленкарані, а ў 1957 годзе — Азербайджанскі індустрыяльны інстытут імя М.Азізбекава, пасля чаго пачаў працу інжынерам у Азербайджанскім інстытуце нафтавага машынабудавання. У 1973 годзе ён стаў намеснікам дырэктара па навуковай рабоце гэтага інстытута. У 1977 годзе Артур Расізадэ прызначаны дырэктарам Азербайджанскага інстытута машынабудавання. У перыяд з 1978 па 1981 гады ён працаваў у Дзяржплане Азербайджанскай ССР.

З 1986 па 1992 гады быў першым намеснікам старшыні Савета міністраў АзССР, курыраваў энергетычную, машынабудаўнічую і нафтахімічную галіны. У маі 1996 года прызначаны намеснікам прэм’ер-міністра Азербайджана. 20 ліпеня 1996 года стаў выконваючым абавязкі прэм’ер-міністра Азербайджана замест Фуада Гуліева, 26 лістапада таго ж года стаў прэм’ер-міністрам. Па стане здароўя падаў у адстаўку 4 жніўня 2003 года, саступіўшы пасаду Ільхаму Аліеву. Артур Расізадэ зноў стаў прэм’ер-міністрам Азербайджана 4 лістапада 2003 года.

 Узнагароды 
 Ордэн «Незалежнасць» (28.06.2006)
 Ордэн «Гонар» (25.02.2010)
 Ордэн «Слава» (25.02.2015)
 Ордэн Дружбы народаў (07.04.2015)

 Спасылкі 

Катэгорыя:Прэм’ер-міністры Азербайджана
Катэгорыя:Члены партыі «Новы Азербайджан»
Катэгорыя:Члены КПСС
Катэгорыя:Машынабудаўнікі Азербайджана
Катэгорыя:Машынабудаўнікі СССР
Катэгорыя:Выкладчыкі ВНУ Азербайджана
Катэгорыя:Дыпламаты Азербайджана